14 दिन में जवाब मांगा, जिला स्तरीय अंपायर हैं जतिन
The International Cricket Council (ICC) Alleges Corruption Against Umpire Jatin Kashyap अंतरराष्ट्रीय क्रिकेट परिषद (ICC) ने सोमवार को भटिंडा के अंपायर जतिन कश्यप पर ICC एंटी करप्शन कोड के दो मामलों के उल्लंघन करने का आरोप लगाया है।
इंटरनेशनल क्रिकेट काउंसिल (ICC) ने सोमवार को भटिंडा के अंपायर जतिन कश्यप पर ICC एंटी करप्शन कोड के दो मामलों के उल्लंघन करने का आरोप लगाया है। साल 2022 में खेले गए इंटरनेशनल मैचों की चल रही जांच के बाद जतिन कश्यप पर ये आरोप लगे। जतिन पर ओमान में 2022 एशिया कप क्वालिफायर में हिस्सा लेने वाले खिलाड़ियों को भ्रष्ट करने का आरोप लगाया गया है।
ICC ने 2022 के उन इंटरनेशनल मैचों को लेकर ज्यादा जानकारी नहीं दी, जिनकी जांच में अंपायर पर आरोप लगे हैं। कश्यप ने पंजाब में जिला स्तर के मैचों में अंपायरिंग की है और वो भारतीय क्रिकेट कंट्रोल बोर्ड (BCCI) के अंपायर पैनल में शामिल नहीं हैं।
ICC के अनुसार, कश्यप पर कोड के अनुच्छेद 2.4.6 और 2.4.7 के उल्लंघन का आरोप लगाया गया है। जो संभावित एंटी करप्शन यूनिट (ACU) की जांच में देरी करने और उसमें सहयोग नहीं करने का आरोप है।
ICC ने 14 दिन में जवाब मांगा 
अंपायर जतिन कश्यप को अपनी सफाई में जवाब देने के लिए 14 दिन का समय दिया गया है। जतिन कश्यप की ये समय सीमा 19 मई से शुरू हो गई है। उनके जवाब के बाद ही ICC कोई निर्णय लेगी।
ICC कोड ऑफ कंडक्ट के दोनों नियम
ICC कोड ऑफ कंडक्ट की धारा 2.4.6 ACU को जांच में सहयोग नहीं करने से संबंधित है। जबकि ICC की धारा 2.4.7 ACU की जांच में रुकावट पैदा करने या उसमें देरी करने से संबंधित है।
